Incursio Russica in Ucrainam (2022)

thumb|Rerum status primo certaminis die.
[thumb|upright=0.8|[Tabula geographica incursionis.]]
**Incursio Russica in Ucrainam**, sive **Operatio Militaris Specialis** (publica appellatio Russica), inceptio est, cum armatae copiae Russicae die 24 Februarii 2022 in Ucrainam  invasissent Bellum Russo-Ucrainicum magnopere amplificantes, illud certamen, quod anno 2014 post Res Novas Dignitatis (Ucrainice Революція гідності) coeperat. Quae incursio maximum exsulum discrimen Europaeum post bellum mundanum secundum effecit, plus quam quinque et dimidio millionibus Ucrainorum patriam relinquentibus atque quarta fere omnium incolarum parte a sedibus suis mota. Ordo mundi sanitarius rem statum necessitatis medicae esse declaravit.

Bello Russo-Ucrainico anno 2014 exorto, Russia Crimaeam in suam dicionem redegit, et secessionistae a Russia adiuvati partem regionis Donbas in Ucraina orientali corripuerunt, bellum regionale ibi moventes. Russia anno 2021 exeunte magnas vires militares ad fines suos cum Ucraina convocavit, ad fere 190,000 milia militum cum apparatu bellico praemittens. Vladimirus Putin, praeses Russicus, oratione radiophonica inter invasionem sententias irredentisticas exposuit, Ucrainae ius rei publicae esse negavit, ac falso affirmavit Ucrainam a neonazistis regi, qui ethnicam minoritatem Russicam insectarentur. Praeterea dixit Consociationem ex pacto Atlantico Septentrionali (CPAS) incolumitati rei publicae Russicae per amplificationem ad orientem ab annis 2000 ineuntibus minitari, quam affirmationem CPAS in dubium vocavit. Russia postulavit, ne CPAS se ulterius extenderet nec umquam Ucrainam in consociationem reciperet. Civitates Foederatae aliaeque civitates dixerunt Russiam Ucrainam oppugnare aut invadere velle; id autem legati Russici identidem usque ad diem 23 Februarii 2022 negabant, quod falsum fuit, ut eventus manifesto (vide "Cursum" infra) mox docebant.

Vladimirus Zelens'kyj, praeses Ucrainae, relationes diplomaticas interrupit et legem militarem declaravit. Nationes Unitae et magnae civitates, inter quas Britanniarum Regnum, Francia, Germania, Iaponia, Italia, Polonia, et Hispania, atque Unio Europaea rem gestam condemnaverunt.

## Contextus 
Ad causam incursionis intellegendam complura necessario consideranda sunt, quae Ucrainam et Russiam quodammodo inter se conectunt, scilicet historia pristina, historia Unionis Sovieticae, historia recentior culturae et civilitatis.

### Historia pristina
:*Paginae principales: Historia Ucrainae, Historia Russiae, Russia Kioviensis, Rhos, Ruricidae*

In Europa Orientali civitas Russiae Kioviensis saeculo nono orta est, nomen suum ex urbe Kioviensi trahens. Urbs magnum hodie habet momentum non solum Ucrainis, sed etiam Russis (qui eam saepius tamquam incunabula  intuentur), propterea quod Ecclesia Orthodoxa Russica a Vladimiro I Magno, qui anno 988 Kioviae baptizatus erat, originem suam trahit. 

Saeculo quarto decimo ineunte, postquam Russia Kioviensis invasione Mongolo-Tartarorum annis inter 1237 et 1240 pervastata et infracta erat, duo maiora territoria in eadem regione exstiterunt: ducatus Volodimiriensis, anno iam 1157 conditus et in septentriones et orientem solem spectans, et ducatus Kioviensis, inter occasum solis et meridiem vergens, qui tandem anno 1362 Magno Ducatui Lituaniae adiunctus est. Ducatus Volodimiriensis pedetemptim in Magnum Ducatum Moscoviae commutatus est; pars meridionalis, tunc "confinium" inter Poloniam et Russiam appellata (lingua Slavica orientali antiqua *ѹкраина/ukraina* 'ad fines sita'), pro sua parte in Rem Publicam Utriusque Nationis transiit. 

### Unio Sovietica dissoluta 
:*Pagina principalis: Unio Rerum Publicarum Sovieticarum Socialisticarum (URSS)*
Ucraina, tempore Unionis Sovieticae (1922–1991) pars eiusdem societatis, anno 1991 exeunte Unionem Sovieticam nuper dissolutam reliquerat. Quam dissolutionem praeses Vladimirus Putin in oratione, quam mense Aprili anni 2005 habuit, maximam eversionem geopoliticam et tragoediam populum Russicum consecutam vocavit, cum multitudo civium Russicorum nunc extra fines Russicos viverent. Sed etiam aliis in orationibus affirmavit eosdem homines dolore dissolutae Unionis Sovieticae tantopere affectos esse, ut iis hucusque non contigisset differentias inter desideria et vivendi condiciones, quae nunc essent, diluere. Haec desideria praecipue Oleg Gazmanov, modorum factor Russicus, carmine suo *Сделан в СССР +(Factus sum in URSS)* celebravit.

### Historia recentior culturae et civilitatis 
Hodie et Ucrainis et Russis sunt:
* duae linguae (lingua Ucrainica et lingua Russica);
* religiones propriae (variae Ecclesiae Orthodoxae Ucrainicae, Ecclesia Orthodoxa Russica);
* culturae propriae;
* conscientiae propriae (e. g. carmen patrium Ucrainicum, carmen patrium Russicum).

Vere 2014 organizatio paramilitaris nomine regiminis Asov (nomen Ucrainicum ad verbum expressum: "grex seiunctus praecipuae rei gerendae militaris"), quae partim ultranationalistica, partim nazistica esse aestimatur, condita est. Potest fieri, ut scelera, quae a regimine Asov commissa esse dicuntur, una ex pluribus causis incursionis sit.

## Cursus 
### Phasis praeparatoria 
**Die 21 Februarii 2022**
Vladimirus Putin, praeses Foederationis Russicae pactum Minscum secundum (diei 12 Februarii 2015) basem non esse declaravit. Eodem ab aliis nationibus non approbatas respublicas Prataliensem et Donetskensem approbavit.

### Phasis prima (diebus 24 Februarii - 7 Aprilis) 
**Die 24 Februarii 2022**
Hora sexta Moscuae (UTC+03:00) Vladimirus Putin, praeses Foederationis Russicae, cuiusdam operationis militaris initium annuntiavit, inter alia has praecipuas causas afferens: se de amplificatione Consociationis ex pacto Atlantico Septentrionali (OTAN) in orientem versus deque ilius accessu infrastructurae militaris ad fines Russiae sollicitum esse, quod in territoriis finitimis, quae Russiae antiquitus propriae essent, quaedam "Anti-Russia" fieret Russis infesta; assumptionem Ucrainae a Consociatione ex pacto Atlantico Septentrionali non ferendam esse; civitates OTAN "nimios nationalistas et neonazistas in Ucraina" adiuvare, qui incolis Crimaeae ac Sebastopolis liberam voluntatem iteratae coniunctionis cum Russia numquam ignoturi essent; res publicas populares in regione Donbas sitas opem a Russia expetiisse; illos neonazistas etiam in Crimaeam ituros esse bellum gestum et, sicuti olim oboedientes adiutores Adolphi Hitler, homines inermes necatum; res igitur a se postulare, ut prompte ac statim ageret; Russiam ipsam tutam esse non posse Ucraina semper minitante; se autem non omnem Ucrainam occupare, sed eam dearmare et pacare velle; civilitatem Russicam in libertate positam esse, quod ius omnibus, etiam incolis Ucrainae, patere deberet; se summam rerum potestatem illarum civitatum, quae post dissolutionem Unionis Sovieticae factae essent, agnoscere.

thumb|Kiovia, 25 Februarii 
**Die 25 Februarii 2022**
Kioviae hora quarta (UTC+02:00) pugnam circum urbem exardescere et rochetas militares bombasque iaci relatum est. Resolutio apud Consilium Securitatis Nationum Unitarum contra Russiam repudiata est, Sinis suffragio abstinentibus, cum Sinarum legatus dixisset Sinas de progressu in Ucraina sollicitas esse. Consilium Europae decrevit, ut Foederationi Russicae ius repraesentationis sine mora denegaretur.

**Die 26 Februarii 2022**
[thumb|Aedes [Charcoviae effectu missilis partim disruptae]]
*MV Namura Queen,* navis Iaponica generis ''bulk carrier' Russica navi bellica oppugnata est.

**Die 27 Februarii 2022**
Praeses et dictator Vladimirus Putin rettulit se vires nucleares expedivisse, quod summi magistratus principum civitatum OTAN verba provocantia adversum Russiam permitterent; qua de causa sese imperavisse, ut vires Russici exercitus ad deterrendum inservientes a ministro defensionis et a praeside consilii praetorii in praecipuum modum pugnandi redigerentur. Observatores organizationis securitati cooperationique in Europa favendis (OSCE) Ucrainam reliquerunt.

**Die 28 Februarii 2022**
In Ruthenia Alba, prope fines Ucrainae, disceptationes coeptae sunt. Tamen pugnae continuantur.

**Die 1 Martii 2022**
Mariupolis, urbs maior in Ucraina meridionali sita cum magno portu affecta, prorsus fere cincta esse videtur, qua de causa Eduardus Basurin, dux non agnitae rei publicae popularis Donetskensis, Mariupolitanis duos transitus humanitarios ex urbe secundum Viam Europaeam E58 versus Foederationem Russicam obtulit usque ad diem 2 Martii. Kioviae locus Babij Jar impetui militari Russico expositus erat.

**Die 2 Martii 2022**
Vespere Suecia caelum suum brevi tempore aeroplanis insectatoriis Russicis generis SU-24 et SU-27 violatum esse nuntiavit.

**Die 4 Martii 2022**
Postquam impetus in officinam atomicam Zaporizhiensem, officinam eius generis maximam Ucrainae, factus est, milites Russici eo loco potiti sunt.

**Die 5 Martii 2022**
Mariupolitanis non contigisse videtur ex urbe per transitus humanitarios profugere. Societas medicorum nomine medici sine finibus calamitatem humanitariam sic descripsit: "Condicio humanitaria Mariupoli est calamitosissima. Scimus ab administris nostris homines illic spe carentes saluti suae prospicere conari et, dum graves impetus continuantur, commeatus mox periculose defecturos esse. (…) Necesse est homines vitam cum dignitate vivere. Hoc significat: cum aditu ad victum, aquam, vim electricam, calefactorium."

**Die 6 Martii 2022**
Impetus rochetarum factus est in institutum physicae Charcoviensem, in quo etiam reactorium nucleare inest. Eodem die 4366 homines bello reclamantes in 56 urbibus Russicis custodiae mandati sunt, ita ut inde aestimari liceat numerum hominum, qui ab incursionis initio tota Russia comprehensi sunt, esse plus quam 10&thinsp;000. Ordo mundi sanitarius per Twitter sedem suam in Ucraina oppugnari nuntiavit.

**Die 7 Martii 2022**
Tertius congressus de indutiis fuit, sed nequiquam.

**Die 8 Martii 2022**
Consensus ad tutum transitum fugituris dandum initus est. Eodem die, qui dies internationalis feminarum fuit, manifestationes contra bellum exstiterunt Petropoli, floribus ad monumentum *Magni Patrii Belli* (Russice *пaмятник Великой Отечественной Bойне*) depositis.

**Die 9 Martii 2022**
Mariupoli impetus bombarum in valetudinarium obstetricium factus est, quo multi homines necati sunt. Quam rem civitas Vaticana "inacceptabilem", Vladimirus Zelens'kyj "atrocitatem" vocavit.

**Die 10 Martii 2022**
Attaleae, in urbe Turciae meridionalis, Demetrius Kuleba et Sergius Lavrov egerunt de condicionibus indutiarum, sed frustra.

**Die 11 Martii 2022**
Impetus Russicos in urbes Kioviam et Mariupolim auctos esse nuntiatum est. Kioviae impetus ex aere plerumque ex orientali et septentrionali parte fieri videntur. Mariupolis etiamnunc circumcincta est pontibus ac viis in urbem destructis. Coniectiones telorum illic videntur continuari, senatu urbis nuntiante hucusque ad minimum 1582 imbelles necatos esse.

**Die 12 Martii 2022**
Praeses Ucrainae iam 1300 milites Ucrainicos mortuos esse nuntiavit. Melitopoli, in urbe regionis Zaporizhiensis Ucrainae, concursus populi factus est, incolis postulantibus, ut demarchus urbis, Ivan Fedorov, qui a copiis Russicis abductus esse dicebatur, in libertatem vindicaretur.

**Die 13 Martii 2022**
Prope Leopolim, circiter 30 chiliometra a Poloniae finibus, rochetas missas esse ferunt, quarum crepitus etiam in Polonia audiebatur.

**Die 14 Martii 2022**
In emissione nuntiorum Russici tramitis televisionis nomine *canalis primi* (Russice *Первый канал*) Marina Ovsiannikova in cameram ostendit tabulam, in qua scripta erat bellum finiendum nec propagandae credendum esse.

**Die 15 Martii 2022**
Congressus interretialis de indutiis habitus est. Dum Kioviae periculum impetus maximum fit, ignitegium per 35 horas declaratum est.

**Die 16 Martii 2022**
Mariupoli nosocomium invasum est quadringentis fere civibus captis. Impetus bombarum in theatrum, quo cives fugerant, factus est. Russia omnis exclusa est a Consilio Europae, ex articulo 8 constituti eiusdem Consilii. Tribunal Internationale Hagense rectionem Russiae ab invasione in Ucrainam desistere iussit.

**Die 18 Martii 2022**
Impetus bombarum in quaedam aedificia prope aeroportum urbis Leopolis factus est. Vladimirus Putin in stadio Moscovitensi festum dedit ad octo annos annexionis Crimaeae celebrandos. Rochetam hypersonicam nomine *Kinsal* (Russice *Кинжал*, Latine *Pugio*) in regione Ivano-Frankivskensi in Ucraina occidentali adhibitam esse nuntiatum est.
[thumb|*Hortus Iustorum* Varsoviae: arbor memorialis [Anna Politkovskaja|Annae Politkovskaja, die 19 Martii 2022]]

**Die 20 Martii 2022**
Mariupoli impetus bombarum in scholam artis, quo cives fugerant, factus est quadringentis fere hominibus occisis. Quam rem Vladimirus Zelens'kyj scelus contra humanitatem vocavit.

**Die 21 Martii 2022**
Mariupoli copiae Russicae, ut incolis facultatem urbis relinquendae facerent pariterque auxiliis humanitariis aditum in urbem ipsam darent, a Mariupolitanis deditionem poposcerunt, id quod rectio Ucrainae reiecit.

**Die 23 Martii 2022**
Ad Kioviam copiae Russicae feruntur bombis phosphoricis usae esse, id quod ex Conventibus Genavensibus nullo pacto fieri licet. Xenia Baulina, diurnaria Russa, Kioviae necata est.

**Die 24 Martii 2022**
Duces civitatum occidentalium, h. e. Consociationis ex pacto Atlantico Septentrionali (OTAN), civitatum G7, Unionis Europaeae, Bruxellis convenerunt, ut consulerent, quomodo Ucraina adiuvari posset.

**Die 25 Martii 2022**
Iosephus Biden, praeses Civitatum Foederatarum, in Poloniam venit ad concordiam solidaritatemque cum populo Ucrainico affirmandam. Papa Franciscus pro populo Ucrainico oravit memor vaticinationis de pace, quae Fatimae, in oppido Portugalliae, anno 1917 praedicta erat.

**Die 26 Martii 2022**
Sergius Rudskoy, princeps consilii praetorii virium Russicarum, annuntiavit copias Russiae animum attenturas esse ad orientalem Ucrainae regionem "liberandam", significans fieri posse, ut strategia mutaretur.

**Die 27 Martii 2022**
Leopoli impetus bombarum factus est.

**Die 28 Martii 2022**
Urbs Mariupolis maxima ex parte destructa est et quadraginta milia hominum ab initio incursionis ad Russicum territorium abducti sunt. Diarium Russicum liberale, cui nomen est *Novaya Gazeta*, exemplaria divulgare vetitum est iussu censurae Russicae.

**Die 29 Martii 2022**
Constantinopoli conventus de indutiis ineundis habitus est, in quo legatio Ucrainica proposuit, ut Ucraina neutri parti se adiungeret et, ut solebat, armis nuclearibus careret. Legatio Russica non mediocrem remissionem pugnarum annuntiavit, praesertim in regionibus Kioviensi et Czernihoviensi, id quod a civitatibus occidentalibus in dubium vocabatur.

**Die 30 Martii 2022**
Contra consensum indutiarum pridie deliberatum impetus bombarum Czernihoviae et Kioviae factus est. Secundum UNICEF plus quam duodecies centena milia impuberum ex patria in exsilium fugati sunt.

**Die 31 Martii 2022**
Rectio Russiae poenis oeconomicis repugnans minata est se subvectionem gasii naturalis esse omissuram, si negotia cum civitatibus occidentalibus non per Rubelos expedirentur.

**Die 1 Aprilis 2022**
Bielogrodae in urbe Russiae tela ignifera ex duobus helicopteris coniecta sunt in quoddam depositorium petrolei. Rectio Russiae culpam illius facti Ucrainae attribuit. Milites Russici ergasterium atomicum Czernobelense reliquerunt.

**Die 2 Aprilis 2022**
Copiae Russicae a militibus Ucrainicis ex urbe Irpin in regione Kioviensi sita pulsae sunt.

**Die 3 Aprilis 2022**
Kiovia contentione militum Ucrainicorum liberata est. At Buchae in oppido regionis Kioviensis multi homines more abominabili minis terrestribus necati sunt, id quod praeses Vladimirus Zelens'kyj scelus belli et scelus contra humanitatem condemnavit. Odessae impetus bombarum in aedificia petrolei factus est.

**Die 4 Aprilis 2022**
Vladimirus Zelens'kyj ipse Bucham iit ea loca visum, ubi homicidium factum erat, et illud scelus genocidium atrox iudicavit. Rectione Russiae negante tamen exstant satellitum imagines, quae orationi Russicae repugnant. Unio Europaea et Civitates Foederatae rem condemnaverunt, novam poenam contra Russiae rectionem postulantes.

**Die 5 Aprilis 2022**
Vladimirus Zelens'kyj, praeses Ucrainae, Concilium Salutis de bello et genocidio in Ucraina nec non de pace allocutus est ope telecommunicationis.

**Die 6 Aprilis 2022**
Unio Europaea commercium carbonis interdixit ut poena genocidii Buchae facti. Papa Franciscus pro genocidii victimis oravit vexillum Ucrainae ex Bucha allato tenens et rem atrocem condemnavit.

**Die 7 Aprilis 2022**
Conventus generalis Consociationis Nationum sententiam tulit, ut Russia e Consilio iurum humanorum excluderetur.

### Phasis secunda (diebus 8 Aprilis - currentibus) 
**Die 8 Aprilis 2022**
In stationem ferriviariam urbis Kramatorsk in regione Donetskensi in Ucraina orientali sitae impetus rochetarum factus est, quo saltem 52 homines ex ea urbe fugituri necati sunt. Vladimirus Zelens'kyj cum Boris Johnson, primo ministro Britannarum Regni, Kioviae convenit. Deinde cum Ursula de Leyen, Commissionis Europaeae praeside, collocutus est.

**Die 9 Aprilis 2022**
Corpora 132 civium Makariviae in oppido regionis Kioviensis reperta esse palam factum est.

**Die 11 Aprilis 2022**
Carolus Nehammer, primus minister Austriacus, Moscuam iit, ubi cum Vladimiro Putin collocutus finem belli impetrare conatus est.

**Die 12 Aprilis 2022**
Vladimirus Putin se incursionem continuare velle dixit, donec "nobile" propositum patriae assequeretur. Mariupoli copiae Russicae portum urbis aggredientes armis chemicis usae esse dicuntur.

**Die 13 Aprilis 2022**
Vladimirus Zelens'kyj invitationem Francisci Gualterii Steinmeier, praesidis Germaniae, rationibus politicis recusavit, quia ille tum, cum rerum externarum Germaniae minister erat, in gasio naturali ex Russia acquirendo iuverat.

[thumb|[Pittacium cursuale
**Die 14 Aprilis 2022**
Ucrainicum, duo dies ante navem mersam publicatam, militem Ucrainicum et navem pingit.]]
*Moskva*, navis bellica et navis praetoria Classis Russicae, in Mari Nigro mersa est. Incertum erat, quomodo navis illud detrimentum passa esset, videlicet, an affecta esset missilibus generis Neptuni (secundum rectionem Ucrainae), an calamitate ignis (secundum rectionem Russiae).

**Die 15 Aprilis 2022**
Copiae Russicae tela ignifera in Kioviam coniecerunt, postquam navis bellica *Moskva* mersa est.

**Die 16 Aprilis 2022**
Rectio Russiae epistulam diplomaticam ad Civitates Foederatas misit admonens, ut, si de praebitione armorum non destitissent, "consequentia non praedicenda" fierent. Insuper rectio Russiae tredecim hominibus politicis Britanniarum Regni, inter eos primo ministro Boris Johnson, ingressum in Russiam interdixit.

**Die 17 Aprilis 2022**
Rectio Ucrainae condicionem a copiis Russicis positam, scilicet ut defensores urbis Mariupolis arma deponerent, reiecit. Papa Franciscus oratione sua, quam Romae per sollemnia Paschatis habuerat, violentiam destructionemque a Russia actam condemnavit.

**Die 18 Aprilis 2022**
Leopoli, in urbe Ucrainae occidentalis, quae incursione Russica hucusque intacta erat, primus impetus telorum igniferorum factus est, quo homines ex populo necatos esse ferunt.

**Die 19 Aprilis 2022**
Vladimirus Zelens'kyj copias militares Russiae proelium magnum in regionibus Donetskensi et Luganskensi (Donbas coniunctim vocatis) inicitare affirmavit. Dionysius Šmyhal defensores civiles et milites Mariupolis usque ad ultimum sine deditione pugnaturos esse dixit.

**Die 20 Aprilis 2022**
Dux militaris Mariupolis ultimam petitionem subsidii postulavit, dum fabrica metallurgica nomine Asovstal (Ucrainice Азовсталь), in qua ferrum et chalybs efficiebatur quaeque illi et mille fere hominibus adhuc refugio est, magno impetui telorum igniferorum subicitur.  

**Die 21 Aprilis 2022**
Vladimirus Putin impetui in fabricam metallurgicam Asovstal finem fieri et ipsum locum occludi iussit, ut, dum multi homines in Asovstal includuntur, "ne musca quidem" evolare posset. Mariupoli magnum sepulcretum hominum necatorum ex caelo inventum est.

**Die 22 Aprilis 2022**
Proelia in meridionali Ucraina et in orientali parte regionis Donbas aggravata sunt. Vladimirus Zelens'kyj dixit Russiam id agere, ut populus in iis regionibus occupatis habitans ad simulata suffragia vocaretur et, quibus factis, ita civitates fierent Russiae faventes. Ucraina *Moskvam*, navem bellicam die 14 Aprilis 2022 in Ponto mersam, "hereditatem culturalem sub aqua" appellavit.

**Die 23 Aprilis 2022**
Duo duces Russici prope Chersonium octoque imbelles, in quibus infans puellula trimestris, Odessae telis igniferis necati sunt.

**Die 25 Aprilis 2022**
Antonius Blinken, Civitatum Foederatarum Secretarius Civitatis, Vladimirum Zelens'kyj convenit Kioviae, una cum Lloyd Austin, Civitatum Foederatarum Secretario Defensionis, qui se sperare dixit Russicas amissiones in Ucraina factas administrationem Russiae dehortaturas esse, ne talia facinora alibi repeterentur.

**Die 26 Aprilis 2022**
Antonius Guterres, Nationum Unitarum secretarius generalis, Vladimirum Putin Moscuae convenit, quocum de auxilio humanitario Mariupolim ferendo deque hominibus ex urbe oppugnata servandis locutus est.

**Die 27 Aprilis 2022**
Vladimirus Putin exteras civitates monuit, ut caverent, ne rebus, quae in Ucraina gererentur, se interponerent; si vero civitas aliqua sese interponere conata esset, illa rapidissimum responsum "fulminis more" afficeretur. Gazprom subvectionem gasii naturalis in Poloniam et Bulgariam omisit.

**Die 28 Aprilis 2022**
Antonius Guterres Vladimirum Zelens'kyj Kioviae convenit profitens consilium securitatis efficere non potuisse, ut bellum evitaretur aut conficeretur, eamque impotentiam esse causam magnae frustrationis et irae. Vladimirus Zelens'kyj affirmavit Antonio Guterres copiam fuisse, ut omnia scelera bellica, quae a Russia in Ucraina essent commissa, videret ac testaretur.

**Die 29 Aprilis 2022**
Rectio Ucrainae persecutionem decem militum Russicorum inchoavit, qui arguuntur scelera bellica Buchae commisisse, in quibus cives imbelles cruciatos, violatos, necatos esse constat.

**Die 30 Aprilis 2022**
Urbs Charcovia telis missilibus identidem quassata est, quamvis Vladimirus Zelens'kyj affirmavisset vires Ucrainicas in ea regione "belligerando aliquantum succedere".

**Die 1 Maii 2022**
Aeroplana militaria Russica paulisper per spatium aerium et Sueciae et Daniae volaverunt. Mariupoli viginti fere cives fabricam metallurgicam Asovstal reliquerunt.

**Die 2 Maii 2022**
Sergius Lavrov, rerum externarum Russiae minister, in percontatione televisifica interrogatus, quemadmodum Russia asseverare posset se pro "de-nazificanda" Ucraina pugnare, praesertim cum praeses Vladimirus Zelens'kyj ipse esset Iudaeus, aperte respondit "etiam Adolfum Hitler originem suam a Iudaeis traxisse; id omnino nihil significare". Quibus dictis Lavrov praesidem Ucrainae cum molitore Holocausti comparavit, id quod rectio Israelis indignissime tulit, renuntians ea dicta esse cum inexcusabilem flagitiosissimamque pronuntiationem tum terribilem errorem historicum.

**Die 3 Maii 2022**
Vladimirus Putin cum Emmanuele Macron diutissime per telephonum collocutus est, monens civitatibus occidentalibus, si pacem voluissent, desinendum esse arma in Ucrainam mittere. Russi impetum telorum missilium generis *Onyx* in aeroportum militarem Odessensem fecerunt, ubi etiam aeronavium receptacula, in quibus arma peregre illata deposita esse dicebantur, deleta sunt. Ministerium rerum externarum Russicae Foederationis ea, quae Sergio Lavrov antea dicere placuerant, iteravit et defendit, nempe originem praesidis Zelens'kyj sententiae Cremlinicae non repugnare, quominus Ucraina a "neonazistis" regeretur, insuper afferens rectionem Israelis "neonazistas" in Ucraina adiuvare.

**Die 4 Maii 2022**
Unio Europaea complures novorum consiliorum rationes, fortasse acerrimas omnium, quas hucusque imponebat, proposuit, inter alia plenam interdictionem petrolei ex Russia importandi et sanctiones in eos, qui scelera belli commisisse putantur. Ministerium agri culturae Ucrainae nuntiavit Russiam 400&thinsp;000 tonnarum frumenti e regionibus occupatis asportanda curavisse, tertiam igitur partem copiae frumenti, quae in regionibus Chersoniensi, Zaporizhiensi, Donetskensi et Luganskensi seposita erat; si copia rei frumentariae deinceps esset imminuta, famem instaturam esse; urbem Mariupolim a mense Martio iam fame urgeri. Ministerium defensionis Russiae rettulit circiter 100 milites Russicos in quodam periculo Kaliningradi facto "simulasse" rochetas generis *Iskander* ad arma nuclearia portanda accommodatas "electronice mittere" necnon impetus, qui talem missionem sequi possent, prohibere.

**Die 5 Maii 2022**
Antonius Guterres, secretarius generalis Nationum Unitarum, dixit omnia esse experienda, ut homines, qui sese in fabricam metallurgicam Asovstal confugissent, "ex iis locis infernis" eriperentur. Vladimirus Putin vires suas tutum transitum hominibus daturas esse affirmavit, si propugnatores Ucrainici sese dedituri essent. Rectio Israelis nuntiavit praesidem Putin se telephonice de dictis antisemiticis a ministro Lavrov elocutis excusavisse.

**Die 6 Maii 2022**
Urgentibus causis Programma mundiale alimenti Nationum Unitarum expoposcit, ut portus in regione Odessensi rursus patefierent, ita ut cibaria, quae in Ucraina bello vexata proveniunt, libere in ceteras orbis terrarum partes evehi atque exportari possent ad instantem crisim famis coercendam.

**Die 7 Maii 2022**
Vladimirus Zelens'kyj dixit Russiam, si de pacis condicionibus agere voluisset, in ea loca se recipere debere, quae ante incursionem tenuisset. Aliquot diebus ante iam negaverat se ullas indutias, quae copiis Russicis permitterent in regionibus occupatis manere, esse accepturum.

**Die 9 Maii 2022**
Dum Moscuae Dies Victoriae in Foro Pulchro sollemni pompa militari celebratus est, Vladimirus Putin orationem ad populum habuit, in qua vetera cum recentioribus coniunxit. Dixit enim patriae defensionem semper sanctam fuisse, cum fatum eius in discrimen venisset; nunc autem novam "rem poenae" in regione Donbas geri et "invasionem" in terras Russiae antiquitus proprias, addita Crimaea, palam praeparatam atque instructam esse; Kioviae comparationem armorum nuclearium significatam esse; consociationem OTAN in territoriis Russiae adiacentibus omnia ad infrastructuram militarem pertinentia sedulo providere coepisse; periculum crevisse in dies; hanc aggressionem a Russia ad agendum coacta praeveniendo repulsam esse; illos, qui *Magno Patrio Bello* nazismum profligavissent, singulare exemplum virtutis fortitudinisque in omne tempus Russis praebuisse; eos, qui nunc pugnarent, ea defendere, pro quibus eorum patres, avi, proavi pugnavissent.

Dixit praeses Franciae, Emmanuel Macron, Russiae ad dignitatem suam offendere non debere, "non ad tentationem, non ad humiliationem, non ad ultionis spiritum nos dedamus, quia haec mala pacis vias iam nimis devastabant.."

**Die 10 Maii 2022**
Emmanuel Macron, iterum praeses Franciae electus, Olaum Scholz, cancellarium foederalem Germaniae, pridie Berolini convenerat, ubi in conventu diunariis edocendis de Ucraina in Unionem Europaeam accipienda locutus est, verens, ne essent complures anni, forsitan decennia, quoad Ucrainae liciturum esset sese ad Unionem Europaeam applicare. Dum Odessae fiunt impetus rochetarum generis *Kinsal*, relatum est milites Russicos tela in fabricam metallurgicam Asovstal conicere, ubi adhuc centum fere imbelles cum aliquot defensoribus ibi perseverarent.

**Die 11 Maii 2022**
Ferunt copias Ucrainicas nonnullos vicos rusticos ab urbe Charcovia ad septentriones et orientem solem vergentes a viribus Russicis recuperavisse illasque ad earum fines compulisse.

**Die 12 Maii 2022**
Milites Russici instrumentis monitoriis deprehensi et excepti sunt, cum Ucrainos inermes peterent eosque a tergo necarent. Postquam Saulus Niinistö, praeses Finniae, et Sanna Marin, prima ministra Finniae, sententiam suam aperuerunt, ut Finnia Consociationi ex pacto Atlantico Septentrionali quam celerrime sese adiungeret, ministerium rerum externarum Russiae nuntiavit Foederationem Russicam coactum iri consilia voluntati Finnicae respondentia inire, ut crescens comminatio securitatis suae reprimeretur.

**Die 14 Maii 2022**
Copiae militares Ucrainae Charcoviam post proelium severum liberaverunt. Sed curatores rei publicae bellum in Ucraina longum esse posse dixerunt.

**Die 16 Maii 2022**
Factio socialis democratica rectionis Sueciae voluntatem ad OTAN cum Finlandia participandum confirmat.

**Die 17 Maii 2022**
Mariupolis urbs octoginta dies oppugnata et destructa capta est.

**Die 18 Maii 2022**
Antonius Guterres, secretarius generalis Nationum Unitarum discrimen alimentorum mundiale parere dixit, si portus Odessae non liberatur et reconstructus erit.

**Die 20 Maii 2022**
Rectio Ucrainae ergasterium atomicum Zaporizhiense electricitatem ad Russiam non offere posse dixit, quia tempus longum necesse esset ad circuitum electricitatis illic conectendum, sicut tempus ad exstruendum pontem inter Crimaeam et paeminsulam Tamanicam.

**Die 21 Maii 2022**
Collegium Russicum Gazprom subvectionem gazii naturalis in Finlandiam omisit, ratione stipendii sed, ut putatur, etiam voluntatis Finlandiae OTAN participandi.

**Die 23 Maii 2022**
Miles quidam Russicus civem necandi causa custodia perpetua damnatus est apud primum iudicium de sceleribus bellicis in Ucraina factum. Antea necem admiserat. 

**Die 24 Maii 2022**
Vladimirus Zelens'kyj, praeses Ucrainae, primum post incursionem Russicam Charcoviam visitavit ad copias Ucrainicas observandum.
Voris Bondarev, legatus diplomatiae Russicus officium suum abrogavit bellum sanguinarium et absurdum contra populos Ucrainicum Russicumque a Vladimiro Putin gestum condemnans.

**Die 25 Maii 2022**
Proelium ad Severodonetsk, urbem regionis Luganskensis processit, dum via a Bakmut ad Severodonetsk ducens fons progressus Ucrainae facta est.

**Die 26 Maii 2022**
Impetus bombarum in Charcovia factus est, qui octo homines inter quos infantem quendam necavit. 

**Die 30 Maii 2022**
Unio Europaea unanima consensum de interdictione petroleum importandi decrevit..

**Die 31 Maii 2022**
Irina Venedictova, prosecutorix Ucrainae circa 15 milia actorum scelorum bellicorum Russicorum et actorum propagandae investigenda esse dixit.

**Die 1 Iunii 2022**
Rectio Russica Civitates Foederatas provisione missilium longius pertinentium proelium eminus aggravare dixit.

**Die 3 Iunii 2022**
Post centum dies ab initio incursionis Russicae Vladimirus Zelens'kyj copias militares Russiae quintam partem territorii Ucrainae occupavisse dixit.,
Secundum CREA organizationem Russia ab incursione ad hodie plus quam 90 billiones $ lucri per negotium fomitum fossilium acquisivit.

**Die 4 Iunii 2022**
Monasterium ligneum historicum in Mykolaiv, in oriente Severidonetsk incendio subiectum est impetus bombarum copiarum Russicarum causa.

**Die 7 Iunii 2022**
Consilii Europaei legatus invasionem et politicam Russiae discriminis alimenti mundialis paupertatem causantis et violationis securitatis cibariae apud Consilium securitatis Nationum Unitarum accusavit.

**Die 8 Iunii 2022**
Iuris consultus et activista iura humana defendens Russicos quosdam milites in Ucrainam irendum et pugnandum refugere dixit.

**Die 9 Iunii 2022**
Caput Ordinis mercaturae mundanae crisem alimemtorum ratione incursionis Russicae aggravare dixit et monet. Ac in regione Donetskensi rectio sub regimine Russico militibus peregrinis (duobus Britannicis et uno Marocano) poenam capitalem iudicat.

**Die 11 Iunii 2022**
Auxiliator Vladimiri Zelens'kyj circa 200 milites per diem ex bello necatos esse publicat. Sed rectio Ucrainae negotium de indutiis cum Russia non facere dixit

**Die 14 Iunii 2022**
Papa Franciscus I incursionem Russicam in Ucrainam ab OTAN provocatam esse posse dixit, quamquam impetum inhumanum a copiis Russiae peractum condemmavit.

**Die 16 Iunii 2022**
Emmanuel Macron, praeses Franciae, Olaus Scholz, primus minister Germaniae, et Marius Draghi, primus minister Italiae,  Kioviam visitaverunt et cum Vladimiro Zelens'kyj colloquium ad solidaritatem et integrationem Europaeam confirmandas fecerunt. 

**Die 18 Iunii 2022**
Vladimirus Putin, praeses Russiae apud Conferentiam Internationalem Oeconomiae Petropoli habitam poenas oeconomicas a civitatibus occidentalibus et Unione Europaeae "dementiam et stupiditatem" dixit et condemnat.

**Die 20 Iunii 2022**
Rectio Ucrainae musicam Russicam creatam vel performatam a hominibus Russicis post anno 1991 perfomandum publice ac libros e Russia importandum interdixit. Eodem die ferriviae metropolitanae atrium vehiculorum detrimentum maius passum est.

**Die 21 Iunii 2022**
Rectio Russiae rem "severem" parere causa interdictionis vecturae ferriviae ad Kaliningradum a Lituania interdictae dixit.

**Die 24 Iunii 2022**
Rectio Ucrainae militias suas e Severodonetsk, urbe regionis Luganskensis, regredi instituit.

**Die 27 Iunii 2022**
Conventus Gregis Septem in Germania fuit et civitates occidentales solidaritatem cum Ucraina ad finem belli confirmaverunt.

**Die 28 Iunii 2022**
Impetus missilium in regionem Lysychansk factus est et plus quam 21 homines civiles necati sunt.

**Die 29 Iunii 2022**
Societas televisionis Ucrainae imaginem impetum missilium ad emporium in Kremenchuk regionis Poltavensis a copiis Russicis factim publicavit ut testimonium sceleris bellici. 

**Die 30 Iunii 2022**
Copiae Russicae ex Insula Serpentis vel *Zmiinyi* in Pontu Euxino regressae sunt.

**Die 2 Iulii 2022**
Officiales Ucrainae copias Russicae impetus missilium in Odessam fecisse dixerunt, a quibus 21 homines civiles (e quibus unum infans) necati sunt.

**Die 3 Iulii 2022**
Auctoritas Turciae navem frumentum e Berdynask Ucrainae exportantem et vexillo Russiae significatam in custodiam dedit.

**Die 4 Iulii 2022**
Copiae Ucrainae urbem Lysychansk regionis Luganskensis sub rectionem copiarum Russicarum ire admiserunt.

**Die 7 Iulii 2022**
Iryna Venediktova, prosectorix generalis Ucrainae plus quam 21&thinsp;000 actores scelerum bellicorum investigendos esse puvlicat.

**Die 11 Iulii 2022**
Diamesolabeta Ucrainae Oleh Kotenko circa septem milia magistratuum belli ratione deesse dixit.

**Die 12 Iulii 2022**
Praeses Ucrainae de admissione matromonii hominum eiusdem sexus in bello consuluit.

**Die 14 Iulii 2022**
Impetus missilium a copiis Russicis in Vinniciam factus est, a quo saltem 23 homines necati sunt.

**Die 16 Iulii 2022**
Post inspectionem copiarum Russicarum minister defensionis Russicae, Sergius Šoigu, impetus in Ucrainam augendos esse declaravit.

**Die 19 Iulii 2022**
Vladimirus Putin in caput Iraniae, Teheranum, iit et praesides Iraniae et Turciae, Ali Khamenei et Recep Tayyip Erdoğan, de quaestionibus frumenti exportandi et de bello civili in Syria consuluit.

**Die 21 Iulii 2022**
Sergius Lavrov, minister rerum externarum Russiae, obiectum proelii expandere, non solum in territorio orientali, dixit.

**Die 23 Iulii 2022**
Impetus bombarum in portu Odessae factus est paulo post consensum de commercio frumenti in ibi dercetum.

**Die 26 Iulii 2022**
Gazprom Russiae copiam gasi naturali Unioni Europaea per viam *Nord Stream* oblatam porro limitare decrevit.

**Die 28 Iulii 2022**
Copiae Russicae cuidam urbi in regione Kioviensi impetum missilium dedit, a quo quinque homines necati sunt.

**Die 30 Iulii 2022**
Rectio Ucrainae postulavit, ut investigatio Nationum Unitarum et motus internationalis Crucis Rubrae et Lunae Rubrae fieret de bello captis sub copiis Russicis in carcero necatis vel tortis.

**Die 1 Augusti 2022**
Navis Ucrainae frumentum continens primum post inclusionem Russicam anni 2022 Russia consentiente ex Odessa iit.

**Die 3 Augusti 2022**
Raphael Grossi, praeses IAEA, ergasterium atomicum Zaporizhiense impetus Russici causa non iam gubernari dixit.

**Die 6 Augusti 2022**
Raphael Grossi, praeses IAEA impetus militaris ad Ergasterium atomicum Zaporizhiense calamitatem realem et seriam fieri posse dixit.

**Die 11 Augusti 2022**
Nationes Unitae et item civitates G7 impetum militarem ad Ergasterium atomicum Zaporizhiense condemnant. Postulatur ut res reveniat in manus Ucrainorum.

**Die 16 Augusti 2022**
Copiae militares Ucrainae castra Russica in Crimaea destruerunt, quod a rectione Russica reprehensum est.

**Die 19 Augusti 2022**
Rectio Russiae postulationem Nationum Unitarum de armis a territorio apud Ergasterium atomicum Zaporizhiense removendis reiecit.

**Die 24 Augusti 2022**
Curator supremus Nationum Unitarum iuribus humanis tuendis impositus persecutionem bello captorum Ucrainorum a copiis Russiae monuit.

**Die 27 Augusti 2022** 
In Russia gasium superfluum incenditur, quod civitates Europae negotiationum gasii ex Russia interdicunt.

**Die 29 Augusti 2022** 
Procuratio energiae atomicae internationalis legatos ad Ergasterium atomicum Zaporizhiense misit ad securitatem ergasterii protegendam.

**Die 4 Septembris 2022**
Vladimirus Zelenks'kyj politicam energiae Russicam condemnavit et dixit Russiam vitam normalem in Europa impedire velle.

**Die 7 Septembris 2022**
Vladimirus Zelensk'kyj propositionem procurationis energiae atomicae internationalis valde aestimavit de zona dearmata in ergasterio atomico Zaporizhiensi creanda. Americani  Coream Septemtrionalem arma  Russiae oblaturam esse dixit.

**Die 11 Septembris 2022**
Milites Ucrainae regionem Charcoviensem recapiunt.

**Die 14 Septembris 2022**
Xi Jinping ad Uzbeciam iit et cum Vladimiro Putin colloquium de bello Ucrainae et auxilio reciproce ferendo habet.

**Die 16 Septembris 2022**
In Izyio regionis Charcoviensis, sepulcretum ex homicidio magno inventum est.

**Die 21 Septembris 2022**
Civitates occidentales apud conventum generalem Nationum Unitarum politicam Russicam condemnaverunt, quae annexationem Ucrainae per referendum fare conata est.

**Die 23 Septembris 2022**
Rectio Civitatum Foederatarum minas Vladimiri Putin ad usum armorum nucleariorum relatas asseveratas iudicat.

**Die 25 Septembris 2022**
Centeni homines in numerosis urbibus Russiae in custodiam dantur, qui conscriptioni militum et bello in Ucraina gesto habitae intercesserunt. Ac manifestationes contra bellum fiunt.

**Die 30 Septembris 2022**
Rectio Russica annexationem regionum Donetskensis, Luganskensis Zaporizhiensis et Chersonensis decretam publicavit.

**Die 2 Octobris 2022**
Copiae Russicae militum e regionis Donetskensis urbe Lyman, ubi sedes militaris Russica fuit, regressae sunt.

**Die 8 Octobris 2022**
Pons magnus inter Crimaeam et Russiam impetu bombarum laesus est. Hic pons post annexationem Crimaeae anno 2014 constructus erat. 

**Die 10 Octobris 2022**
Impetus magnus bombarum in Kioviam factus est, quem Vladimirus Putin indignationem contra impetum ad pontem magnum Crimaeae fuisse dixit. Nationes Unitae et Civitates Foederatae Americae hunc impetum condemnaverunt.

**Die 17 Octobris 2022**
Civitates Foederatae impetum Russicum bombarum in Kioviam a teleplanis militaribus ex Irania condemnaverunt, quod violationem resolutionis Nationum Unitarum esse dixerunt. 

**Die 18 Octobris 2022**
Aëroplanum Russicum destructum est, quo tredecim homines in aedibus quibusdam necati sunt.

**Die 30 Octobris 2022**
Rectio Russiae abrogationem commercii frumenti per Pontum Euxinum ducendi ratione militiae Ucrainae agressionis declaravit, quod discrimen alimentarium facere potest.

**Die 9 Novembris 2022**
Milites Russiae e Chersonio recesserunt.

**Die 16 Novembris 2022**
Impetus missilis in Prezewodow urbem Poloniae factus est, quo duo homines necati sunt. Secundum investigationem OTAN hoc missile ex Ucraina missum est.

**Die 6 Decembris 2022**
Vladimirus Zelens'kyj regionem Donetskensem visitavit ad milites inspiciendum.

**Die 21 Decembris 2022**
Vladimirus Zelens'kyj Vasingtoniam in Civitatibus Foederatis visitavit et cum Iosepho Biden collocutus est.

**Die 25 Ianuarii 2023**
Olaus Scholz, primus minister Germaniae, autocurros armatos *Leopard 2* ad Ucrainam mittere decrevit.

**Die 20 Februarii 2023**
Iosephus Biden Kioviam visitat primum post incursionem in Ucrainam anno 2022 incohatam.

**Die 24 Februarii 2023**
Conventus generalis Nationum Unitarum ante anniversarium incursionis resolutionem declaravit, quae Russiam condemnat.

**Die 17 Martii 2023**
Iudicium Criminale Internationale publice Vladimirum Putin in custodia dari postulavit ratione scelerum bellicorum.

**Die 21 Martii 2023**
Fumio Kishida, primus minister Iaponiae, Kioviam visitavit et cum Vladimiro Zelens'kyj collocutus est. 

**Die 1 Aprilis 2023**
Russia rectione Ucrainica irascente praesidium Consilii securitatis electa est.

**Die 3 Maii 2023**
Cremlinus Moscuae teleplanorum impetui subiectus est, quod Vladimirus Zelens'kyj actionem rectionis Ucrainicae fuisse negat.

**Die 14 Maii 2023**
Vladimirus Zelens'kyj Civitatem Vaticanam visitavit et cum papa Francisco locutus est.

**Die 20 Maii 2023**
Vladimirus Zelens'kyj Hirosimam visitavit cum Fumio Kishida collocutum et inter conventum Gregis 7 participatum.

**Die 21 Maii 2023**
Vladiminus Zelens's kyj pro victimis bombae atomicae apud Viridarium Memoriae Pacis Hiroshimae oravit.

**Die 22 Maii 2023**
Eugenius Prigožin, miles mercennarius Russicus et dux gregis Wagner, se Bachmutum regimini militari Russico usque ad diem 1 Iunii 2023 traditurum promisit.

**Die 1 Iunii 2023**
Tres mulieres, inter quas puella, Kioviae necatae sunt ab impetu missilis a militibus Russicis nocto emissi. 

**Die 6 Iunii 2023**
Moles Kakhovkae fluminis Danapris prope Ergasterium atomicum Zaporizhia ab impetu destructa est, quod inundationem paravit.

; Diebus 23-24 Iunii 2023
Grex Wagner mercennariorum, duce Eugenio Prigožin, praesidium urbis Rostoviae ad Tanaim cepit, ducibus exercitus Russici aut expulsis aut persuasis, expeditionemque Moscuam versus statim suscepit. Vladimirus Putin poena traditoribus comminatus est. Alexander Lukašenko, Rutheniae Albae praeses Vladimirique Putin socius, se pactum inter copiam mercennariam regimenque Russicum composuisse nuntiavit.

**Die 17 Iulii 2023**
Pons magnus inter Crimaeam et Russiam impetum subiectus est, quo duo homines necati sunt.

**Die 23 Iulii 2023**
Cathedralis Transfigurationis Odessana, quae patrimonium totius mundi participit, ab impetu missilis Russici destructa est. UNESCO hoc condemnat.

**Die 5 Septembris 2023**
Gim Jeong-eun, dux Coreae Septentrionalis in Russiam iit  ad praesidem Vladimirum Putin visitandum et arma pro bello in Ucraina praebendum.

**Die 13 Septembris 2023**
Gim Jeong-eun, dux Coreae Septentrionalis et Vladimirus Putin colloquium agunt apud cosmodromum Vostochny in regione Amurensi.

**Die 18 Septembris 2023**
Rectio Ucrainae Poloniam, Slovaciam et Ungariam apud Ordinem mercaturae mundanae accusavit, ut interdictiones mercatus frumentorum ex Ucraina abrogaret.

**Die 19 Septembris 2023**
Vladimirus Zelens'kyj sedem Consociationis Nationum Novi Eboraci visitavit et in eius conventu generali orationem habuit dicens malm Russicum fideri non posse. 

**Die 21 Septembris 2023**
Poloniae rectio non plura arma ad Ukrainam dare decrevit.

**Die 25 Novembris 2023**
Impetus teleplanorum ab initio incursionis maximus Kioviae factus est.

**Die 26 Decembris 2023**
Rectio Russiae factum destructionis navis bellicae in Pontu Euxino ab impetu militari Ucrainae admisit.

**Die 29 Decembris 2023**
Territoriae principales Ucrainae, inter eas Kiovia, Leopolis et Odessa, impetui bombarum a milite Russiae subiectae sunt, quo plus quam 12 homines necati sunt.

**Die 23 Ianuarii 2024**
Kioviae et Charcoviae impetus bombarum a missilibus Russicis factus est, quo quinque cives necati et 42 cives vulnerati sunt.

**Die 24 Ianuarii 2024**
Vladiminus Zelens'kyj investigationem internationalem de calamitate vehiculi aeris in Russia facta poposcit, qua 65 bello capti Ucrainici necati sunt.

**Die 16 Februarii 2024**
Alexius Navalnyj, activista, qui se politicae Vladimiri Putin opponebat, mortuus est in carcere..

**Die 23 Februarii 2024**
Rectio Civitatum Foederatarum 500 poenas novas contra Russiam publicavit, ratione belli et oppressionis politicae, per quam Alexius Navalnyj mortuus est

**Die 26 Februarii 2024**
Parlamentum Hungariae participationem Sueciae ad OTAN admisit.

**Die 29 Februarii 2024**
Vladimirus Putin civitates occidentales monuit contra interventionem militarem, postquam Emmanuelis Macron dimissionem copiarum consociationis OTAN in Ucrainam possibilem declaraverat. 

**Die 6 Martii 2024**
Impetus bombarum Odessae factus est, dum illic Vladimirus Zelens'kyj et Cyriacus Metsotaces, primus minister Graeciae colloquebantur.

**Die 10 Martii 2024**
Franciscus papa a rectione Ucrainae "vexillum album" deditionis demonstrandum esse poposcit, quod rectio Ucrainae statim repudiavit.

**Die 16 Martii 2024**
Comitia praesidentialia Russiae alicubi per concursus contra regimen dictatorium Vladimiri Putin interrupta et actores interruptionis in custodiam lati sunt. 
Per comitia praesidentiali

**Die 11 Aprilis 2024**
Electrificina principalis prope Kioviam sita ab impetu bombarum Russico destructa est.

**Die 2 Maii 2024**
Rectio Civitatum Foederatarum milites Russiae arma chemica in Ucraina usos esse pactionem de armis chemicis laedentes publicavit.

**Die 10 Maii 2024**
Impetus magnus bombarum in Charcovia a militia Russiae factus est.

**Die 25 Maii 2024**
Impetus bombarum Charcoviae in supermercatum a militia Russica factus est. A quo duo homines necati sunt.

**Die 30 Maii 2024**
Rectio Russiae possibilitatem belli nuclearis monuit, postquam rectio Ucrainae se Russiam armis ab OTAN et civitatibus occidentalibus  praebitis percutere posse dixit.

**Die 8 Iulii 2024**
Militia Russiae valetudinario puerilo Kioviae impetum missilium dedit, quo 41 homines necati et 166 vulneribus subiecti sunt.

**Die 9 Iulii 2024**
Consilium securitatis Nationum Unitarum congressum emergentiae convocavit, quod impetus in Kiovia pridie factus crimen humanitarium fit.

**Die 4 Augusti 2024**
Vladimirus Zelens'kyj prima aëroplana insectatoria F-16 e Civitatibus Foederatis accipit.

**Die 9 Augusti 2024**
Milites Ucrainae in regionem Kurschae impetum fecerunt, quod Russiam "contra tromocratiam" pugnare impellit.

**Die 15 Augusti 2024**
Iudicium Catharinopoli de Xenia Karelina, saltatrice nationalitatis Russicae et Americanae, sententiam culpae, quia donum 51 dollariorum pro Ucraina dederat, et poenam 12 annorum in carcere pronuntiavit.

**Die 18 Augusti 2024**
Milites Ucrainae alterum pontem magnum Russiae in regione Kurschensi destruxerunt.

**Die 29 Augusti 2024**
Rectio Ucrainae aëroplanum insectatorium F-16 Russico impetu destructum esse publicat.

**Die 2 Septembis 2024**
Vladimirus Putin  Mongoliam visitavit, cuius rectio Statum Romae ad Tribunal criminale internationale ratam habet; sed auctoritas Mongoliae Putin non in custodiam dedit obligatione iuris internationalis neglecta.

**Die 13 Septembris 2024**Vladimirus Putin possibilitatem belli cum OTAN monet, si civitates OTAN rectioni Ucrainae missilia longe volantia darent.

**Die 23 Octobris 2024** Alexander Lukašenko expeditionem militis Coreae Septemtrionalis periculium peiorem belli in Ucraina esse editoris BBC dixit.

**Die 9 Novembris 2024** Donaldus Trump, post reelectionem die 6 Nobembris 2024, rectionem Ucrainae pacem per indutias, non quaerendum territorium postulat.

**Die 16 Novembris 2024** Olaus Scholz primus minister Germaniae Vladimirum Putin colloquium dedit, in quo expeditionem militis Corea Septemtrionalis periculum esse monet.

**Die 19 Novembris 2024** Die post mille dies ab initii incursionis, miles Ukrainae missile longum quod Civitates Foederatarum rectionem Ucrainae dedit ad territorium Russiae usus est.

**Die 20 Novembris 2024** Rectio Civitatum Foederatarum minas terrrestres ad Ucrainam mittere decernat.

**Die 21 Novembris 2024** Rectio Russiae ICBM novum impetu ad Ucraina uti publicavit. Quod primus casus ICBM historice in bello usum est.

**Die 25 Decembris 2024** Vladimirus Zelens'kyj impetum Russicum die Christi natalis condemnavit, quod infrastructuras Ucrainae destruit.

**Die 14 Februarii 2025** Restio Ucrainae impetum bombarum a teleeplano Russico ad ergasterium atomicum Czernobelae esse publicat.

**Die 18 Februarii 2025** Vladimirus Zelens'kyj Donaldum Trump in spacio fallaciae creta a Russia vivere dixit, quod Donaldus Trump popularitatem Vladimiro Zelens'kyj 4% dixit.

**Die 19 Feburarii 2025** Donaldus Trump Vladimirum Zelens'kyj dictatorem ratione absentiae comitiae dixit, quod Olaus Scholz, primus minister Germaniae et Keir Starmer, primus minister Regni Britanniarum contra sunt et condemnaverunt.

**Die 23 Februarii 2025** Vladimirus Zelens'kyj statum praedidis deponere ops dixit, si pacem et statum OTAN Ucrainae facere potest. 

**Die 24 Februarii 2025** Civitates Foederatae Americae resolutione Conventus Generalis Nationum Unitae quae incursionem Russicae condemnat adversi est cum Russia, Israël, Coera Septemtionali, Sudania, Berarussia Hungaria. Haec resolutio decreta est pro 93 contra 8 et neuteres. Postea, Consilium securitatis resolutionem de indutis in Ucraina decreavit quae incursionem Russicam non dixit.

**Die 28 Februarii 2025** Dum Vladimirus Zelens'kyj et Donaldus Trump, praeses Civitatum Foederatarum cum J.D. Vance, praeses vicarius Civitatum Foederarum ad Domum Albam colloquuntur, J.D. Vance Vladimirum Zelens'kyj condemanvit publice de absentia gratia pro Civitatibus Foederatarum, negotii metallae nobiliae et negotii diplomatiae cum Russia. Diende Donaldus Trump Zelens'kyj condemavit publice de intentione "Tertii belli mundani", nisi indutiis cum Russia a negotii Vladimiro Putin.

**Die 2 Martii 2025** Primum minister Regni Britanniarum Keir Starmer, praeses Franciae Emmanuel Macron et duces civitatum Europae in Britania colloqium fit, a quo auxilium pro securitate et pace Ucrainae amplificat. 

**Die 4 Martii 2025** Rectio Civitatum Foederatum Donaldi Trump auxilium militarium pro Ucraina suspendere decreavit. Sed Donaldus Trump epistulam ex Vladimiro Zelens'kyj accepit et aestimat, quae negitium pactis et opes naturae minerali in Ucrainae uti pro Civitatum Foederatarum admisit.

**Die 5 Martii 2025** Emmanuel Macron bombas nucleares pro alteribis civitatibus Europae inpertere posse publicavit, post politica Civitatum Foederatarum quae rectionem Russiae pro sunt.

**Die 11 Martii 2025** Post colloquium in Gedda Arabiae Saudianae, rectio Ucraina congressum de triginta diei indutiis per legatum Marci Rubio Civitatum Foederatatum admissit.

**Die 18 Martii 2025** Donaldus Trump cum Vladimiro Putin per telephonum locuti sunt, a quo consensus de indutiis non creare potest, sed de triginta diei suspentionem impetus ad infrastructuras energiae decreverunt.

**Die 20 Martii 2025** Rectio Civitatum Foederatarum sub directione Donaldi Trump auxilium ad Laboratorium investigationis humanitarianae Universitatis Yalensis abrogavit, quod scelera bellica Russiae pro Tribunali criminali internationali investigat.

**Die 25 Martii 2025** Rectio Russiae et rectio Ucrainae consensum indutis apud Mare Nigrum decreverunt.

**Die 28 Martii 2025** Vladimirus Putin rectionem novam Ucrainae sub Nationibus Unitae creare postulat.

**Die 31 Martii 2025** Rectio Russiae Donaldum Trump cum ira de Russia esse et metum tariffi exercere posse dixit. 

**Die 13 Aprilis 2025** Impetus missilis ballisico in Sumis a milite Russico fit, quod plus quam 34 homines necati sunt.

**Die 24 Aprilis 2025** Impetus missilis et telephani Kioviae a milite Russico fit, quod plus quam duodecim homines necati et octoginta homines vulnerales sunt.

**Die 30 Aprilis 2025** Rectiones Civitatum Foederatarum America et Ucrainae negotium de operis natunalibus signaverunt.

**Die 10 Maii 2025** Doces Europae, sicit Keir Starmer, Emmanuel Macron, Fridericus Merz in Kioviam irent et solidaritatem pro indutis 30 dies indicaverunt.

**Die 16 Maii 2025** Legati Ucrainae et legati Russicae in Constantinopoli de indutis colloquitur sed in vana.

**Die 18 Maii 2025** Impetus magnus a 273 teleplanis militaris in Kiovia et ceteris urbis Ucrainae fit.

**Die 14 Iulii 2025** Donaldus Trump post colloquium cum Marco Rutte, secretario generali OTAN, rectionem Russiae metum tariffi magni et provisionem armarum pro Ucraina monet, nisi Russia ante 50 dias bellum in Ucraina non finit. 

**Die 1 Augustii 2025** Impetus magnus teleplano bombarum et missilium ad Kioviam fit, quod plus quam 28 homines necati sunt. 

**Die 12 Augusti 2025** Duces civitatum Unionis Europaeae,i Hungaria excepta, integritatem territoriae protegere cum iure autonomiae Ucrainae, non vi postulat, dum Donaldus Trump negotium pacis cum Vladimiro Putin in Alasca die 15 Augusti dare publicavit.

**Die 15 Augusti 2025** Colloquium inter Donaldum Trump et Vladimirum Putin in Alasca habetur.

**Die 18 Augusti 2025** Colloquium inter Donaldum Trump et Vladimiro Selenskio cum preside Europae apud Cancellaria Oblonga fit.

**Die 28 Augusti 2025** Magnus bombarum impetus ad Kioviam a milite Russico fit, a quo plus quam 23 homines necantur.

**Die 17 Octobris 2025** Donaldus Trump Vladimirum Selenskium ad Domum Albam invitat ad colloquium de medio finis belli, sed provisionem missilis Tomahawk negat quod Seleskius quaesit.

**Die 28 Novembris 2025** Vladimirus Selenskius de duce officii presidis Ucrainae, Andrea Yermak eius statum abrogare decernat, ratione corruptionis politicae ad eius domum.

**Die 24 Decembris 2025** Vladimirus Selenskius possibilitatem apscessi militis ex territoria orientali et zonae dearmatae per negotium cum Civitatibus Foederatarum indicat.

## Notae 
## Bibliographia
*Abbruzzese, Jason. 2022. "Putin says he is fighting a resurgence of Nazism. That's not true." NBC News, 24 Februarii 2022. Textus interretialis.

* Res publica popularis Donetskensis

Categoria:Res militares
Categoria:Russia
Categoria:Ucraina
Categoria:2022
Categoria:2023
Categoria:2024
Categoria:2025